OpenLLM-France/wikimedia huggingface dataset:
# Ghadir al-Khumm

Ghadir al-Khumm (àrab: غدیر الخم, ḡadīr al-Ḫumm, ‘bassa d'al-Khumm’) era una llacuna o maresma situada en una zona anomenada al-Khumm entre la Meca i Medina, a uns 5 km d'al-Juhfa (actualment Rabigh). L'aigua procedia d'una font i desaiguava a un uadi que arribava fins a la mar, a uns 10 km.
És famosa perquè en aquest lloc Mahoma hauria dit certes paraules interpretades com a afavoridores envers Alí ibn Abi-Tàlib en tant que líder dels musulmans, conegudes com el hadit de la bassa d'al-Khumm. Els sunnites accepten aquestes paraules, però diuen que no implicaven res més que un consell d'afecte pel seu cosí i gendre. Els xiïtes, en canvi, consideren que amb els seus mots, el Profeta va declarar inequívocament Alí com al seu successor i celebren l'esdeveniment cada 18 de dhu-l-hijja, amb una festa anomenada Id al-ghadir.

## Referències

* ↑ Enciclopèdia de l'Islam, Brill Publishers, Leiden, s.v. «Ghadir al-Khumm».
* ↑ «oxfordislamicstudies.com». Arxivat de l'original el 2015-06-26. [Consulta: 14 maig 2011].
* ↑ «Eid-ul-Ghadeer». Arxivat de l'original el 2011-07-21. [Consulta: 14 maig 2011].
# Canton (Missouri)

Canton és una població dels Estats Units a l'estat de Missouri. Segons el cens del 2000 tenia 2.557 habitants.

## Demografia

Segons el cens del 2000, Canton tenia 2.557 habitants, 884 habitatges, i 536 famílies. La densitat de població era de 431,1 habitants per km².
Dels 884 habitatges en un 31,2% hi vivien nens de menys de 18 anys, en un 45,7% hi vivien parelles casades, en un 12,4% dones solteres, i en un 39,3% no eren unitats familiars. En el 35,1% dels habitatges hi vivien persones soles el 17,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,28 i el nombre mitjà de persones que vivien en cada família era de 2,96.
Per edats la població es repartia de la següent manera: un 21,5% tenia menys de 18 anys, un 27,5% entre 18 i 24, un 21,4% entre 25 i 44, un 15,5% de 45 a 60 i un 14,1% 65 anys o més.
L'edat mediana era de 26 anys. Per cada 100 dones de 18 o més anys hi havia 83,5 homes.
La renda mediana per habitatge era de 26.983 $ i la renda mediana per família de 34.444 $. Els homes tenien una renda mediana de 26.573 $ mentre que les dones 19.519 $. La renda per capita de la població era de 14.663 $. Entorn del 10,5% de les famílies i el 16,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Canton». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 8 agost 2010].
* ↑ «Geographic Comparison Table- Canton». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 8 agost 2010].
Viccionari
# Eleccions legislatives de Corea del Sud de 1967

Les Eleccions legislatives de Corea del Sud de 1967 es van celebrar el 8 de juny. El resultat va ser una victòria del Partit Republicà Demòcrata, que va obtenir 129 dels 175 escons a l'Assemblea Nacional amb una participació del 76,1%.

## Resultats

Resultats nacionals :
| Partits | Partits | Vots | % | Escons | Escons | Escons | Escons |
| Partits | Partits | Vots | % | EUM | RP | Total | +/- |
| | Partit Republicà Demòcrata | 5,494,922 | 50.62 | 102 | 27 | 129 | 19 |
| | Nou Partit Demòcrata | 3,554,224 | 32.74 | 28 | 17 | 45 | 20 |
| | Partit Liberal | 393,448 | 3.62 | 0 | 0 | 0 | = |
| | Partit Demòcrata | 323,203 | 2.98 | 0 | 0 | 0 | Nou |
| | Partit de Masses | 249,561 | 2.30 | 1 | 0 | 1 | Nou |
| | Partit de la Independència | 240,936 | 2.22 | 0 | 0 | 0 | = |
| | Partit Popular | 180,324 | 1.66 | 0 | 0 | 0 | 2 |
| | Partit de la Justícia | 142,670 | 1.31 | 0 | 0 | 0 | Nou |
| | Partit Socialista Demòcrata | 104,975 | 0.97 | 0 | 0 | 0 | Nou |
| | Partit Popular Lliure | 88,474 | 0.81 | 0 | 0 | 0 | Nou |
| | Partit de la Nova Corea | 83,271 | 0.77 | 0 | 0 | 0 | Nou |
| | Total | 10,856,008 | 100.00 | 131 | 44 | 175 | = |
| Vots vàlids | Vots vàlids | 10,856,008 | 96.91 | | | | |
| Vots blancs i invàlids | Vots blancs i invàlids | 346,309 | 3.09 | | | | |
| Total | Total | 11,202,317 | 100.00 | | | | |
| Inscrits/participació | Inscrits/participació | 14,717,354 | 76.12 | | | | |

### Resultats per ciutat/província

| Regió | Escons | Escons guanyats | Escons guanyats | Escons guanyats |
| Regió | Escons | PRD | NPD | PM |
| Seül | 14 | 1 | 13 | 0 |
| Busan | 7 | 2 | 5 | 0 |
| Gyeonggi-do | 13 | 10 | 3 | 0 |
| Gangwon-do | 9 | 8 | 1 | 0 |
| Chungcheongbuk-do | 8 | 8 | 0 | 0 |
| Chungcheongnam-do | 13 | 12 | 1 | 0 |
| Jeollabuk-do | 11 | 11 | 0 | 0 |
| Jeollanam-do | 19 | 16 | 2 | 1 |
| Gyeongsangbuk-do | 20 | 18 | 2 | 0 |
| Gyeongsangnam-do | 15 | 14 | 1 | 0 |
| Jeju-do | 2 | 2 | 0 | 0 |
| Circumscripcions | 131 | 102 | 28 | 1 |
| Llista | 44 | 27 | 17 | 0 |
| Total | 175 | 129 | 45 | 1 |

## Referències

* ↑ Nohlen, Dieter; Grotz, Florian; Hartmann, Christof. Elections in Asia and the Pacific: a data handbook. Oxford: Oxford university press, 2001. ISBN 978-0-19-924958-9.
# Ildebrando I

Ildebrando I (Toscana, segle XI) va ser un noble italià, anomenat comte en la documentació, que va posseir diverses terres al territori vora el castell de Prato. Es considera l'origen dels Alberti.
És el primer membre adscrit a la família Alberti. Es desconeixen els seus orígens, una teoria el fa fill d'un germà del marquès de la Toscana, i altres que tenia vincles amb els comtes de Bolonya. Una darrera teoria, exposada per Lemut, el fa fill d'un altre comte lldebrando, documentat el 987 en una audiència celebrada a Florència presidida per Leone, magistrat de Lucca i missus de l'emperador Otó II, de qui va rebre suport durant l'acte, fet que fa pensar que fos investit comte, amb els dominis que després va heretar Ildebrando I.
Està documentat en dos documents de 1002 i 1027 com a propietari. Les seves terres estaven situades entre Pistoia i Florència, a la plana de Prato i la vall del riu Bisenzio, on va poder exercir drets senyorials, a més de tenir una cort que feia funcions administratives. Els documents deixen entreveure que va fer-se edificar una casa o palau vora el castell de Prato. Els Alberti van ser una nova classe nobiliària que va esdevenir dominant i va consolidar el seu poder en la senyoria de Prato, però que van conviure inicialment amb altres senyors, si bé segurament eren els més notables.
Es desconeix amb qui va contraure matrimoni, però si que va tenir tres fills: Alberto, anomenat comte de Prato, Ildebrando, i Gerardo. Tampoc es té notícia de la seva mort, però possiblement era difunt el 1045.

## Referències

* 1 2 3 4 5 Abatantuono, Michelangelo; Righetti, Luciano. I conti Alberti (secoli XI-XIV). Gruppo di studi Savena Setta Sambro, 2000, p. 19-26.
* 1 2 Repetti, Emanuele. Supplemento al Dizionario geografico, fisico, storico della Toscana (en italià). Florència: Giovanni Mazzoni, 1845, p. 27.
* 1 2 Ceccarelli Lemut, Maria Luisa. «La fondazione di Semifonte nel contesto della politica di affermazione signorile dei conti Alberti». A: Semifonte in Val d'Elsa e i centri di nuova fondazione dell'Italia medievale (1202-2002) (en italià). Leo S. Olschki, 2002.
# Eleccions legislatives de Mongòlia de 2004

Les eleccions legislatives de Mongòlia de 2004 van ser unes eleccions que es van celebrar a Mongòlia el 24 de juny de 2004 per escollir els setanta-sis diputats de la Gran Jural de l'Estat.

## Sistema electoral

Els diputats del Gran Jural de l'Estat són triats en circumscripcions uninominals.

## Resultats

El Partit Revolucionari del Poble de Mongòlia (futur Partit del Poble de Mongòlia) va continuar sent el partit majoritari al parlament, guanyant 36 dels 76 escons.
El 27 de febrer de 2005, es va celebrar una elecció parcial que es va dur a terme en el districte electoral 59 i va ser guanyat pel Partit Revolucionari del Poble de Mongòlia, donant-los un seient addicional en el Gran Jural.

## Referències

* ↑ Election Profile IFES
* ↑ Mongolia sees counting of votes delayed by new election system Arxivat 2020-09-04 a Wayback Machine.. Mongolia Web News. 2008-06-30. Retrieved 2008-07-02.
* 1 2 «MONGOLIA ELECTIONS IN 2004» (en anglès). Inter-Parliamentary Union. [Consulta: 19 novembre 2023].
# Escut de Montenegro

L'escut de Montenegro fou adoptat oficialment pel Parlament el 13 de juliol del 2004 i sancionat per la Constitució aprovada el 2 d'octubre del 2007. És el motiu central de la bandera estatal.

## Descripció

Es tracta d'una àguila bicèfala d'or amb les ales esteses linguada de gules que sosté amb l'urpa de la destra un ceptre també d'or i amb la de la sinistra un món d'atzur cintrat i creuat d'or, somada d'una corona reial d'or. Al pit, un escussó d'atzur amb filiera d'or carregat amb un lleó passant d'or sostingut damunt una cinta també d'or que el separa del peu de sinople.

## Història

L'àguila bicèfala és el senyal heràldic de la casa reial de Petrović-Njegoš, governant entre 1696 i 1918, d'orígens romans d'Orient, que simbolitza la unió de l'Església i l'Estat. Fou heretada directament de la dinastia montenegrina medieval de Crnojević, les armes de la qual eren una àguila bicèfala d'argent sobre camper de gules.
El lleó és un senyal de l'autoritat episcopal i té ressonàncies bíbliques amb el lleó de Judà; presenta semblances amb l'escut de Venècia, que tingué una influència considerable en la història montenegrina. Quan Montenegro va obtenir la independència al segle xvi va anar esdevenint una teocràcia per preservar la unitat enfront de les nombroses invasions turques, d'aquí els símbols religiosos. Amb l'establiment de la dinastia secular el 1851, el lleó es va col·locar sota l'àguila i l'escussó duia les inicials del governant, mentre que l'escut actual ha restaurat l'antiga posició del lleó dins l'escussó i ha conservat la corona reial, tot i tenir un règim republicà, semblantment al que han fet també Rússia, Bulgària, Geòrgia, Hongria o Sèrbia.
Durant el regnat de Nicolau I, a l'inici del segle xx l'àguila va passar a ser d'argent en comptes d'or i el camper de l'escussó era uniformement de gules. Aquesta seria la base per a l'escut que va adoptar Montenegro dins la Federació de Sèrbia i Montenegro (1993-2004).
Després de la Segona Guerra Mundial, quan Montenegro esdevingué una república federal de Iugoslàvia, l'escut va perdre els seus atributs heràldics històrics i es va fer segons el model socialista. Amb lleugeres variacions al llarg del temps, constava d'una corona de llorer i una estrella roja que emmarcaven la muntanya de Lovćen i, al darrere, unes ones que simbolitzaven l'accés de Montenegro a l'Adriàtic.

## Escuts utilitzats anteriorment

* Escut del Principat de Montenegro, amb el mantell d'ermini i la corona de príncep (1905-1910)
* Escut del Regne de Montenegro, amb el mantell d'ermini i la corona reial (1910-1918)
* Escut de l'Estat Federal de Montenegro (1946-1947)
* Escut de la República Popular de Montenegro (1947-1963)
* Escut de la República Socialista de Montenegro (1963-1974)
* Escut de la República Socialista de Montenegro (1974-1993)
* Escut de la República Federal de Montenegro (1993-2004)

## Vegeu també

* Bandera de Montenegro

## Enllaços externs

* República de Montenegro – Símbols estatals Arxivat 2010-06-28 a Wayback Machine. (anglès)
# Eleccions legislatives eslovaques de 2010

Les Eleccions legislatives eslovaques de 2010 es van celebrar el 12 de juny de 2010 per a renovar els 150 membres del Consell Nacional d'Eslovàquia. En aquestes van guanyar de nou els socialdemòcrates de Direcció (Smer-SD), però es va formar una coalició de govern entre el SDKÚ-DS, el Moviment Democràtic Cristià i els nous partits Llibertat i Solidaritat i Most–Híd. Amb tot, la legislatura va finalitzar al 2012 després de perdre una moció de confiança.

## Resultats

Resultats de les eleccions legislatives eslovaques de 2010 :
| Partit | Partit | Vots | % | Escons | +/- |
| | Direcció - Socialdemocràcia (Smer-SD) | 880.111 | 34,79 | 62 / 150 | 12 |
| | Unió Democràtica i Cristiana Eslovaca – Partit Democràtic (SDKÚ-DS) | 390.042 | 15,42 | 28 / 150 | 3 |
| | Llibertat i Solidaritat (SaS) | 307.287 | 12,14 | 22 / 150 | Nou |
| | Moviment Democràtic Cristià (KDH) | 215.755 | 8,52 | 15 / 150 | 1 |
| | Most–Híd | 205.538 | 8,12 | 14 / 150 | Nou |
| | Partit Nacional Eslovac (SNS) | 128.490 | 5,07 | 9 / 150 | 11 |
| | Partit de la Coalició Hongaresa (SMK-MKP) | 109.639 | 4,33 | 0 | 20 |
| | PP–Mov. per una Eslovàquia Democràtica (ĽS-HZDS) | 109.480 | 4,32 | 0 | 15 |
| | Partit de l'Esquerra Democràtica (SDĽ) | 61.137 | 2,42 | 0 | = |
| | Partit Popular La nostra Eslovàquia (L'SNS) | 33.724 | 1,33 | 0 | Nou |
| | Partit Comunista d'Eslovàquia (KSS) | 21.104 | 0,83 | 0 | = |
| | Unió - Partit per Eslovàquia (SpS) | 17.741 | 0,70 | 0 | = |
| | Partit polític alegre (PK) | 14.576 | 0,58 | 0 | Nou |
| | Partit Democràtic Europeu (EDS) | 10.332 | 0,41 | 0 | Nou |
| | Nova Democràcia (ND) | 7.962 | 0,31 | 0 | Nou |
| | Partit de la Coalició Rom (SRK) | 6.947 | 0,27 | 0 | Nou |
| | Unió de Treballadors d'Eslovàquia (ZRS) | 6.196 | 0,24 | 0 | = |
| | Aliança per una Europa de les Nacions (AZEN) | 3.325 | 0,13 | 0 | Nou |
| Vots vàlids | Vots vàlids | 2.529.385 | 98,86 | | |
| Vots nuls | Vots nuls | 29.180 | 1,14 | | |
| Total | Total | 2.558.565 | 100 | 150 | = |
| Abstenció | Abstenció | 1.803.804 | 41,35 | | |
| Inscrits/Participació | Inscrits/Participació | 4.362.369 | 58,65 | | |

## Referències

* ↑ Résultats Élections 2010 - Office slovaque de la statistique
# Illa Akimiski

Akimiski és l'illa més gran de la badia de James, a l'extrem sud de la badia de Hudson, de la regió de Qikiqtaaluk del territori de Nunavut, al Canadà.
Fa 86 quilòmetres de llargada per 32 d'amplada i té una superfície de 3.001 km², la qual cosa la converteix en la 163a illa més gran del món i la 29a illa més gran del Canadà. Es troba a tan sols 19 km de la costa, ja província d'Ontario.
L'illa està deshabitada. La superfície és plana, amb vessants orientats gradualment cap al nord. La major part de la vegetació que cobreix l'illa es compon de líquens, molses, ciperàcies i avets negres nans. La meitat oriental de l'illa és un santuari d´aus migratòries. L'illa és una zona humida costanera que inclou planes de marea. Alguns rierols d'aigua dolça que desemboquen al sud-oest de la Badia de James porten com a sediments abundants nutrients que ajuden a mantenir el productiu hàbitat de les aus aquàtiques al voltant de l'Illa Akimiski.

## Referències

* ↑ Government of Canada, Natural Resources Canada. «Place names - Akimiski Island». [Consulta: 13 abril 2024].
* 1 2 «Canadian Arctic - Akimiski Island», 23-12-2010. Arxivat de l'original el 2010-12-23. [Consulta: 13 abril 2024].
* ↑ «Akimiski Island James Bay, Nunavut». bsc-eoc.org. Arxivat de l'original el 2011-06-12. [Consulta: 22 abril 2009].
* ↑ «Sympatric nesting eastern prairie population Canada Geese and Lesser Snow Geese». umn.edu, 01-02-2006. [Consulta: 9 maig 2008]..

## Bibliografia

* Blaney, C S, and P M Kotanen. 2001. "Articles - The Vascular Flora of Akimiski Island, Nunavut Territory, Canada". The Canadian Field-Naturalist. 115, no. 1: 88.
* Hill, Michael Robert John. Factors Influencing Pre- and Post-Fledging Growth and Survival of Canada Goose Goslings on Akimiski Island, Nunavut. Ottawa: National Library of Canada = Bibliothèque nationale du Canada, 2000. ISBN 0-612-42527-4
* Martini, I. P.; Glooschenko, W. A. «Emergent coasts of Akimiski Island, James Bay, Northwestern Territories, Canada: geology, geomorphology, and vegetation». Sedimentary Geology, vol. 37, 4, 1984, pàg. 229–250. Bibcode: 1984SedG...37..229M. DOI: 10.1016/0037-0738(84)90016-2.
# Eleccions legislatives eslovenes de 1996

Les Eleccions legislatives eslovenes de 1996 se celebraren el 10 de novembre de 1996 per a renovar els 90 membres de l'Assemblea Nacional d'Eslovènia. El partit més votat fou el Liberal Democràcia d'Eslovènia, i el seu líder Janez Drnovšek fou nomenat primer ministre d'Eslovènia.

## Resultats

| | Liberal Democràcia d'Eslovènia (LDS) | 288.783 | 27,01 | 25 / 90 | 3 |
| | Partit Popular Eslovè (SLS) | 207.186 | 19,38 | 19 / 90 | 9 |
| | Partit Social Democràtic Eslovè (SDSS) | 172.470 | 16,13 | 16 / 90 | 12 |
| | Democristians Eslovens (SKD) | 102.852 | 9,62 | 10 / 90 | 5 |
| | Llista Unida dels Socialdemòcrates (ZLSD) | 96.597 | 9,03 | 9 / 90 | 5 |
| | Partit Democràtic dels Pensionistes d'Eslovènia (DeSUS) | 46.152 | 4,32 | 5 / 90 | Nou |
| | Partit Nacional Eslovè (SNS) | 34.442 | 3,22 | 4 / 90 | 8 |
| | Partit Democràtic (DS) | 28.624 | 2,68 | - | 6 |
| | Verds d'Eslovènia (ZS) | 18.853 | 1,76 | - | 5 |
| | Altres | 65.887 | 6,14 | - | |
| | Minories hongaresa i italiana | — | — | 2 / 90 | |
| Total (participació 73,70%) | Total (participació 73,70%) | 1.069.214 | 100.0 | 90 | |
| Font: www.dvk.gov.si ||||||
# Illa Andronica

Andronica (en aleuta Angiidaak) és una illa deshabitada de les illes Shumagin, a la península d'Alaska, a l'estat d'Alaska, Estats Units. Fa uns 6 km de llargada per 4,3 d'amplada i té una superfície de 14,661 km². La seva alçada màxima és de 352 msnm. Es troba a l'est de Popof.

## Referències

* ↑ Bergsland, K. Aleut Dictionary. Fairbanks: Alaska Native Language Center, 1994.
* ↑ «Geographic Names Information System». [Consulta: 22 març 2024].
* ↑ Donald J. Orth. Dictionary of Alaska Place Names. Glacier House Publications, 1967. ISBN 0-94478-002-4.
# Dina (sistema CGS)

La dina és la unitat de mesura de força en el sistema CGS. El seu símbol és "dyn". Es defineix com la força que aplicada a una massa d'un gram li comunica una acceleració d'un centímetre per segon o gal, anomenat també Galileu.

   ## 1 dyn = 1 g cm s$^{-2}$ = 10$^{−5}$ kg m s$^{-2}$
   ## 1 N = 10⁵ dyn
## Referències

* ↑ «Magnituds, Unitats i Símbols en Química Física». Institut d'Estudis Catalans, Secció de Ciències i Tecnologia, Barcelona 2008. Arxivat de l'original el 2010-06-19. [Consulta: 24 novembre 2009].
Viccionari
# Bowery

Bowery és un cèlebre carrer del sud del municipi de Manhattan a New York, situada entre Chinatown i Little Italy que ha donat el seu nom al barri veí. Segueix el traçat de l'antiga carretera que porta a la granja de Peter Stuyvesant i treu el seu nom de la paraula neerlandesa bouwerij, que significa granja.
Nombrosos music-halls s'hi havien instal·lat al segle xix, però Bowery es va esdevenir un símbol de la depressió econòmica. Durant els anys 1920 i 1930, aquesta zona s'havia empobrit considerablement. A partir dels anys 1940, el barri va guanyar la reputació de ser sovintejat i d'atreure els alcohòlics i els rodamons. Entre 1960 i 1980, s'hi trobaven els lloguers més baixos i la taxa de criminalitat més elevada del sud de Manhattan. El cabaret CBGB, on es produïen nombrosos músics de l'escena folk, es reconverteix a partir de 1974 vers un gènere molt més rebel, d'on van emergir artistes com Patti Smith, Blondie, The Ramones, Talking Heads. És en aquest barri que s'ha escoltat sens dubte per primera vegada música punk rock.
Als anys 1990, el conjunt del Lower East Side de Manhattan ha estat rehabilitat, i una població més acomodada ha començat a invertir-hi. El 2004, la tendència és encara més marcada, s'hi troben cada vegada més grans immobles amb lloguers elevats.

## Referències

* ↑ DeVillo, Stephen Paul. The Bowery: The Strange History of New York's Oldest Street (en anglès). Simon and Schuster, 2017-11-07. ISBN 978-1-5107-2687-1.
* ↑ Krizner, L. J.; Sita, Lisa. Peter Stuyvesant: New Amsterdam and the Origins of New York (en anglès). The Rosen Publishing Group, Inc, 2000-08-01, p. 5. ISBN 978-0-8239-5732-3.
* ↑ Jackson, Kenneth T. (ed). The encyclopedia of New York City. New Haven : Yale University Press ; New York : New-York Historical Society, 2010, p. 148. ISBN 978-0-300-11465-2.
* ↑ Kallen, Stuart A. The History of Alternative Rock (en anglès). Greenhaven Publishing LLC, 2012-05-09, p. 38. ISBN 978-1-4205-0972-4.

## Enllaços externs

* Bowery documentary
* New York Songlines: 4th Avenue
* The Bowery, from the Little Italy Neighbors Association
* The Bowery at forgotten-ny.com
* Bowery Storefronts
# Natalia Kaczmarek

Natalia Kaczmarek (polonès: Natalia Bukowiecka) (Drezdenko, 17 de gener de 1998) és una atleta polonesa especialitzada en la prova dels 400m llisos i el 4x400m relleus. Ha participat en 2 Olimpíades, guanyant 3 medalles (1 d'or). A més, ha guanyat 1 medalla de plata en el Campionat del Món de Budapest 2023 i 4 medalles (2 d'or) en els Campionats d'Europa.

## Trajectòria

Va participar en dos Jocs Olímpics d'Estiu, obtenint tres medalles, dos a Tòquio 2020, or a la prova de 4×400 metres relleus mixts i plata a 4×400 metres relleus, i una de bronze a París 2024, als 4×400 m. Als Jocs Europeus de Cracòvia 2023 va aconseguir dues medalles de plata, en 400 m i 4×400 m mixts.
Va guanyar una medalla de plata al Campionat Mundial d'atletisme de 2023, una medalla de bronze al Campionat Mundial d'atletisme en pista coberta de 2022 a Belgrad i dues medalles de plata als Campionats del Món de curses de relleus, el 2021 a Chorzów i el 2024 a Nassau.
A més, va obtenir tres medalles al Campionat Europeu d'atletisme, els anys 2022 i 2024, i una medalla de bronze al Campionat Europeu d'atletisme en pista coberta de 2021 a Toruń.

## Marques personals

| Disciplina | Marca | Seu | Data |
| 200m llisos | 22.70 | Poznan | 23 de juny de 2024 |
| 400m llisos | 48.90 | Londres | 20 de juliol de 2024 |
| 4x400m relleus femení | 3:23.91 | Roma | 12 de juny de 2024 |
| 4x400m relleus mixt | 3:13.53 | Nassau | 4 de maig de 2024 |

## Trajectòria professional

Jocs Olímpics :
| Any | Seu | Posició | Prova |
| 2020 | Tòquio | 12a posició (SF) | 400m llisos |
| 2020 | Tòquio | 2 | 4x400m femení |
| 2020 | Tòquio | 1 | 4x400m mixt |
| 2024 | París | 3 | 400m llisos |
| Campionat del Món ||||
| 2022 | Eugene | 15a posició | 400m llisos |
| 2022 | Eugene | 4a posició | 4x400m mixt |
| 2023 | Budapest | 2 | 400m llisos |
| 2023 | Budapest | 6a posició | 4x400m femení |
| Campionat d'Europa ||||
| 2018 | Berlín | 1 | 4x400m femení |
| 2022 | Múnic | 2 | 400m llisos |
| 2022 | Múnic | 2 | 4x400m femení |
| 2024 | Roma | 1 | 400m llisos |
| 2024 | Roma | 6a posició | 4x400m femení |

## Referències

* ↑ «Perfil oficial d'atleta» (en anglès). World Athletics. [Consulta: 25 octubre 2024].
* ↑ «Perfil olímpic» (en anglès). Olympics.com. [Consulta: 25 octubre 2024].
* ↑ https://www.reuters.com/lifestyle/sports/athletics-poland-win-first-4x400m-mixed-relay-gold-2021-07-31/
* ↑ https://www.reuters.com/lifestyle/sports/athletics-united-states-win-womens-4x400m-relay-tokyo-olympics-2021-08-07/
* ↑ «Natalia Kaczmarek - Olympic Facts and Results». [Consulta: 12 agost 2024].
* 1 2 3 «Natalia KACZMAREK | Profile | World Athletics». [Consulta: 12 agost 2024].
* ↑ https://www.european-athletics.com/news/skrzyszowska-smashes-long-standing-european-u23-100m-hurdles-record-in-silesia
* ↑ «Kaczmarek and Adeleke enjoy record-breaking 400m battle» (en anglès britànic), 10-06-2024. [Consulta: 12 agost 2024].